एक गलती की कीमत एक हजार रुपए, विरोध पर किया डेढ़ सौ
आरयू की तरह निर्धारित था शुल्क : इसमामले में महाराज सूरजमल ब्रज विश्वविद्यालय के कुलपति प्रो. केडी स्वामी ने बताया कि परीक्षा आवेदनों में बहुत गलतियां हुई हैं। आरयू के हिसाब से ही एक हजार रुपए प्रति गलती शुल्क निर्धारित किया गया था, लेकिन छात्रहित को ध्यान में रखते हुए स्वयंपाठी नियमित विद्यार्थियों का शुल्क 150 रुपए प्रति गलती कर दिया गया है।
महाराजासूरजमल ब्रज विश्वविद्यालय प्रशासन ने परीक्षा आवेदन में छात्र की एक गलती का जुर्माना एक हजार रुपए तय कर दिया। विवि प्रशासन ने ऐसा राजस्थान यूनिवर्सिटी में निर्धारित जुर्माना शुल्क के आधार पर किया, लेकिन छात्रों के विरोध के बाद आनन-फानन में जुर्माने को 150 रुपए प्रति गलती कर दिया गया।
महाराजा सूरजमल ब्रज विश्वविद्यालय ने कुछ समय पहले नियम पारित किया कि अगर नियमित विद्यार्थी की परीक्षा फार्म में किसी भी प्रकार की गलती होती है तो उससे एक हजार रुपए प्रति गलती का जुर्माना वसूल किया जाएगा। स्नातक प्रथम वर्ष, एमए प्रीवियस, एमएससी प्रीवियस, एमकॉम प्रीवियस, बीएससी के परीक्षा आवेदनों में बड़ी संख्या में गलतियां हो गई। किसी छात्र की तीन गलतियां होने पर तीन हजार तो किसी पांच गलतियां होने पर पांच हजार रुपए जुर्माना निर्धारित हो गया। मामला सामने आने के बाद छात्र संगठनों ने ब्रज विवि के कुलपति को समस्या से अवगत कराया। इसके बाद कुलपति ने एक गलती के शुल्क को 150 रुपए करने का आश्वासन दिया।
भरतपुर. ब्रज विवि के सामने प्रदर्शन करते एनएसयूआई के पदाधिकारी।
एनएसयूआई का विरोध प्रदर्शन
एनएसयूआईके जिलाध्यक्ष मनीष शर्मा के नेतृत्व में पदाधिकारियों ने ब्रज विश्वविद्यालय के सामने विरोध प्रदर्शन कर कुलपति को ज्ञापन दिया। ज्ञापन में जुर्माना शुल्क को कम करने, बीए के आवेदनों की अंतिम तिथि बढाने की मांग की। कुलपति ने उनकी मांगों को लेकर जल्द निर्णय लेने का आश्वासन दिया। इस अवसर पर पूर्व जिलाध्यक्ष योगेश कुमारी, छात्रसंघ अध्यक्ष आशीष फौजदार, सुरेंद्र सांतरुक, सुजीत हिंगोली, वीकेश फौजदार, दीपक कासौट, तेजपाल ताखा, राज सोलंकी, पंकज धरसोनी, नरेश खरबेरा, जगत उसरानी, कुलदीप सोलंकी, घाटी, सनत गुप्ता आदि उपस्थित थे।
बीए प्रथम वर्ष एमए प्रीवियस की फीस दोगुना
परीक्षायोजना एवं संचालक कमेटी की बैठक कुलपति प्रो. केडी स्वामी की अध्यक्षता में हुई। बैठक में सदस्यों से विचार-विमर्श के बाद स्नातक प्रथम वर्ष एवं स्नातकोत्तर पूर्वार्द्ध 2016 की परीक्षा आवेदन पत्र की तिथि दोगुना फीस से चार जनवरी से नौ जनवरी 2016 तक तय की गई। साथ ही नियमित छात्रों की प्रति त्रुटि के निस्तारण के लिए एक हजार रुपए के स्थान पर 150 रुपए लेने का निर्णय लिया गया। इससे छात्रों को परेशानी भी नहीं होगी।
hin_Deva hin_Deva hin_Deva hin_Deva awa_Deva hne_Deva hin_Deva hin_Deva hin_Deva